
Grozījumi Ministru kabineta 2023. gada 1. jūnija noteikumos Nr. 269 "Valsts un Eiropas Savienības atbalsta piešķiršanas kārtība  Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai""
Izdoti saskaņā ar Lauksaimniecības un lauku attīstības likuma 5. panta ceturto daļu
· Izdarīt Ministru kabineta 2023. gada 1. jūnija noteikumos Nr. 269 "Valsts un Eiropas Savienības atbalsta piešķiršanas kārtība  Eiropas Lauksaimniecības fonda lauku attīstībai intervencē "Atbalsts gados jaunajiem lauksaimniekiem uzņēmējdarbības uzsākšanai"" (Latvijas Vēstnesis, 2023, 107. nr.) šādus grozījumus:
· 1. Izteikt 6.4. apakšpunktu šādā redakcijā:
· "6.4. reģistrē Lauku atbalsta dienestā lauksaimniecības dzīvniekus, kuru skaits nav mazāks par trīs nosacītajām liellopu vienībām, un to nosaka saskaņā ar normatīvajiem aktiem par tiešo maksājumu piešķiršanu un administrēšanu."
· 2. Izteikt 9.1. apakšpunktu šādā redakcijā:
· "9.1. gada kopējais neto apgrozījums iepriekšējā noslēgtajā gadā pirms projekta iesnieguma iesniegšanas nepārsniedz 350 000 euro, ņemot vērā saistītās personas, tostarp vienu vienotu uzņēmumu, saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai;".
· 3. Izteikt 13. punktu šādā redakcijā:
· "13. Atbalsta apmērs darījumdarbības plāna īstenošanai ir 60 000 euro, ko izmaksā divās daļās atbilstoši darījumdarbības plānam:
· 13.1. pēc tam kad stājies spēkā lēmums par projekta iesnieguma apstiprināšanu, atbalsta pretendents ir tiesīgs pieprasīt pirmo maksājumu 80 procentu apmērā no kopējās atbalsta summas. Maksājumu izmaksā, pamatojoties uz pretendenta iesniegtu maksājuma pieprasījumu, ja atbalsta pretendents ir ieguvis projekta iesniegumā norādīto juridisko statusu, uz kuru attiecināmi attiecīgie darījumi;
· 13.2. gala maksājumu 20 procentu apmērā no kopējās atbalsta summas izmaksā pēc pilnīgas darījumdarbības plāna īstenošanas un darījumdarbības plāna mērķu izvērtējuma."
· 4. Izteikt 15.1. apakšpunktu šādā redakcijā:
· "15.1. ilgtermiņa ieguldījumi, – vismaz 80 procentu no ieguldījumiem;".
· 5. Izteikt 18. punktu šādā redakcijā:
· "18. Lauku atbalsta dienests projektu iesniegumus sarindo dilstošā secībā atbilstoši punktu skaitam projektu atlases kritērijos, kas apstiprināti Kopējās lauksaimniecības politikas stratēģiskā plāna 2023.–2027. gadam uzraudzības komitejā, saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai. "
· 6. Svītrot 19. punktu.
· 7. Izteikt 21.3. apakšpunktu šādā redakcijā:
· "21.3. nomas līgumu, kura termiņš nav īsāks par pieciem gadiem no projekta iesnieguma iesniegšanas dienas, – ja projektā paredzētas investīcijas, kuru īstenošanai nepieciešama konkrētā zemes platība (tai skaitā ilggadīgie stādījumi vai būves), un zeme tiek nomāta;".
· 8. Papildināt ar 21.1 punktu šādā redakcijā:
· "21.1 Šo noteikumu 21.3. un 21.4. apakšpunktā minēto informāciju atbalsta pretendents iesniedz kopā ar projekta iesniegumu vai sešu mēnešu laikā pēc tam, kad stājies spēkā lēmums par projekta iesnieguma apstiprināšanu."
· 9. Izteikt 25. punktu šādā redakcijā:
· "25. Atbalsta pretendents darījumdarbības plānu sāk īstenot deviņu mēnešu laikā pēc tam, kad stājies spēkā lēmums par projekta iesnieguma apstiprināšanu, un šis nosacījums uzskatāms par izpildītu, ja atbalsta saņēmējs ir uzsācis šo noteikumu 15. punktā minēto ieguldījumu veikšanu, tai skaitā izdarījis atzīmi par būvniecības uzsākšanas nosacījumu izpildi atbilstoši būvniecības jomu regulējošajiem normatīvajiem aktiem.
·  ".
· 10. Svītrot 26.3. apakšpunktu.
· 11. Izteikt 27. punktu šādā redakcijā:
· "27. Atbalsta pretendents grozījumus darījumdarbības plānā saskaņo ar Lauku atbalsta dienestu un nodrošina ar projekta īstenošanu saistīto iegādes un darījumu dokumentu saglabāšanu."
· 12. Izteikt 28. punktu šādā redakcijā:
· "28. Atbalsta pretendents Lauku atbalsta dienesta elektroniskajā pieteikšanās sistēmā iesniedz atbalsta pieprasījumu, un Lauku atbalsta dienests maksājumus izmaksā saskaņā ar normatīvajiem aktiem par valsts un Eiropas Savienības atbalsta piešķiršanu lauku un zivsaimniecības attīstībai."
· 13. Izteikt 30.6. apakšpunktu šādā redakcijā:
· "30.6. darījumdarbības plāna īstenošanas laikā un pabeigšanas brīdī atbalsta saņēmējs nenodrošina sākotnējo projektu atlases kritērijos iegūto punktu skaitu, un tas rada risku atbalsta saņemšanai."
· 14. Svītrot pielikumu.

